पिछले एक महीने में रात के समय यात्री ट्रेन से पर्स की चोरी और लूट की यह तीसरी घटना थी। तीन-तीन घटना हो जाने के बाद भी किसी तरह की कार्रवाई नहीं की जा रही है। आरपीएफ-जीआरपी के पेंच में यात्रियों की सुरक्षा में चोर-लूटेरेे लगातार सेंध लगा रहे हैं। लेकिन एक भी मामले में आरोपी तक पहुंचना तो दूर ट्रेन में नियमित गश्त ही नहीं की जा रही है। जबकि कोरबा से रात के समय चार ट्रेन आती है। इनके यात्रियों में इस तरह की वारदात का भय बना हुआ है।